《寄尹迁介叔 其九》
宋代·刘跂

歌词郢中来，未数白与贺。一斑昧全虎，端似隙中过。

可怜光万丈，不救妻子饿。平生严郑公，皂隶有馀货。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。